stanford-oval/wikipedia huggingface dataset:
Vangsvikin kappeli

| Vangsvikin kappeli Vangsvik kapell |
| --- | --- |
Sijainti:  Senja, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1975
Suunnittelija:  Alf Apelseth
Materiaali:  betoni
Istumapaikkoja:  150
Lisää rakennusartikkeleitaArkkitehtuurin teemasivulla
Vangsvikin kappeli (norj. Vangsvik kapell) on Senjan kunnassa Norjassa sijaitseva betonikirkko vuodelta 1975.
Aiheesta muualla

Kuvia tai muita tiedostoja aiheesta Vangsvikin kappeli Wikimedia Commonsissa
Aleksandr Ovetškin

| Aleksandr Ovetškin> Александр Овечкин |
| --- | --- |
 Aleksandr Ovetškin vuonna 2017.
Henkilötiedot
Koko nimi:  Aleksandr Mihailovitš Ovetškin
Syntynyt: 17. syyskuuta 1985 (ikä 39)  Moskova, Venäjän SFNT, Neuvostoliitto (nykyään Venäjä)
Kansalaisuus:   Venäjä
Jääkiekkoilija
Lempinimi:  Ovie, Ove, Russian sniper, Ovi, the Great Eight, Aleksanteri Suuri (eng. Alex The Great)  Caveman eli luolamies
Pelipaikka:  vasen laitahyökkääjä
Pituus:  191 cm
Paino:  109 kg
Seura
Seura:  Washington Capitals
Sarja:  NHL
Pelinumero:  8
Pelaajaura
Pääsarjaura:  2001–
Aik. seurat:  Dinamo Moskova (KHL)
NHL-varaus:  1. varaus, 2004 Washington Capitals
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Kanada 2008 | jääkiekko |  |
|  Kultaa | Suomi & Ruotsi 2012 | jääkiekko |  |
|  Kultaa | Valko-Venäjä 2014 | jääkiekko |  |
|  Hopeaa | Saksa 2010 | jääkiekko |  |
|  Hopeaa | Tšekki 2015 | jääkiekko |  |
|  Pronssia | Itävalta 2005 | jääkiekko |  |
|  Pronssia | Venäjä 2007 | jääkiekko |  |
|  Pronssia | Venäjä 2016 | jääkiekko |  |
|  Pronssia | Slovakia 2019 | jääkiekko |  |
| Nuorten maailmanmestaruuskilpailut  | Nuorten maailmanmestaruuskilpailut  | Nuorten maailmanmestaruuskilpailut  |  |
|  Kultaa | Kanada 2003 | jääkiekko |  |
|  Hopeaa | Yhdysvallat 2005 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Slovakia 2002 | jääkiekko |  |
|  Pronssia | Venäjä 2003 | jääkiekko |  |
| Stanley Cup  |
| --- | --- | --- |
|  | Washington Capitals | 2018  |
Aleksandr Mihailovitš Ovetškin (ven. Алекса́ндр Миха́йлович Ове́чкин, s. 17. syyskuuta 1985 Moskova, Venäjän SFNT, Neuvostoliitto, nykyinen Venäjä) on venäläinen jääkiekkoilija, Stanley Cup -voittaja ja lajin kolminkertainen maailmanmestari. Hän pelaa vasempana laitahyökkääjänä, ja edustaa NHL-liigan Washington Capitals -joukkuetta.
Ovetškin on palkittu kolme kertaa NHL:n arvokkaimpana pelaajana. Hänet on valittu seitsemän kertaa liigan ensimmäiseen ja kahdesti toiseen tähdistökentälliseen.
Ovetškin nousi NHL:n kaikkien aikojen maalipörssin toiseksi joulukuussa 2022, kun hän ohitti tilastossa Gordie Howen, joka teki urallaan 801 maalia. NHL-uransa 600. maalin Ovetškin teki 990. ottelussaan. Tuolloin hänestä tuli NHL:n historian neljäs pelaaja, joka teki 600 maalia alle tuhannessa ottelussa, edellään vain Wayne Gretzky (718 ottelua), Mario Lemieux (719 ottelua) ja Brett Hull (900 ottelua). Ovetškin on voittanut liigan maalipörssin yhdeksän kertaa.
Peliura

Washington Capitals varasi Ovetškinin NHL:ään vuoden 2004 varaustilaisuudessa. Hän oli koko tilaisuuden ensimmäisenä varattu pelaaja. Ovetškin oli pelannut Moskovan Dynamon edustusjoukkueessa Venäjällä jo vuonna 2001 ollessaan vasta 16-vuotias. Hän pelasi Dynamossa neljä kautta, kunnes siirtyi Washingtoniin kaudeksi 2005–2006. Viimeisellä kaudellaan Dynamossa hän teki 37 ottelussa 26 tehopistettä joukkueen voittaessa Venäjän liigan mestaruuden.
Peliura > NHL-ura > Tulokaskausi

NHL:ssä Ovetškin pelasi erinomaisen tulokaskauden. Hän sijoittui runkosarjan pistepörssin kolmanneksi tehtyään 52 maalia ja antaen 54 maaliin johtanutta syöttöä eli yhteensä 106 tehopistettä. Kauden lopussa hänet palkittiin Calder Memorial Trophylla, joka myönnetään vuoden parhaalle NHL-tulokkaalle. Ovetškinin ensimmäisellä NHL-kaudellaan tekemät 52 maalia on NHL-liigan kaikkien aikojen kolmanneksi paras tulokkaan tekemä maalimäärä, ja hänen edellään tässä tilastossa ovat ainoastaan Teemu Selänne 76 maalilla ja Mike Bossy 53 maalilla.
Peliura > NHL-ura > KHL-ura

Ovetškin pelasi Dynamo Moskovassa NHL:n työsulun aikana kaudella 2012–2013 tehden 40 tehopistettä 31 ottelussa. Vaikka Ovetškin siirtyi heti NHL-työsulun loputtua takaisin Washington Capitals -joukkueeseen, niin hänen nimensä kaiverrettiin venäläisen kosmonautin mukaan nimettyyn Gagarin Cup -palkintopokaaliin, joka annetaan KHL-jääkiekkoliigan voittaneelle joukkueelle.
KHL:ssä Ovetškin käytti pelinumeroa 32 numeron 8 sijasta.
Peliura > Maajoukkueessa

Ovetškin on osallistunut lukuisiin arvokisoihin. Hän on osallistunut kaksiin alle 18-vuotiaiden maailmanmestaruuskilpailuihin, kolmiin nuorten maailmanmestaruuskilpailuihin, 13 kertaa aikuisten maailmanmestaruuskilpailuihin, kahdesti World Cup -turnaukseen sekä Torinon vuoden 2006, Vancouverin vuoden 2010 ja Sotšin vuoden 2014 olympialaisiin.
Hän oli mukana voittamassa Venäjälle kultaa vuoden 2008 maailmanmestaruuskilpailuissa. Saksan vuoden 2010 maailmanmestaruuskilpailuissa Ovetškinin joukkue nousi toista kertaa hänen maajoukkueurallaan loppuotteluun ja saavutti hopeaa. Pronssimitalit maailmanmestaruuskilpailuista Ovetškinilla on vuosien 2005 ja 2007 turnauksista.
Hän saapui myös kesken kisojen Slovakian maailmanmestaruuskilpailuihin vuonna 2011, mutta jäi kuudessa ottelussa vaille tehopisteitä, ja Venäjä hävisi pronssiottelussakin Tšekille maalein 4–7 ja sijoittui neljänneksi. Vuonna 2012 Ovetškin saapui Capitalsin pudottua NHL:n pudotuspeleistä maajoukkueen mukaan Ruotsiin, jossa Venäjä pelasi puolivälieräottelun Norjaa vastaan. Venäjä eteni aina Suomessa pelattuun loppuotteluun, jossa se voitti Slovakian maalein 6–2. Ovetškin pelasi turnauksessa kolme ottelua ja teki niissä neljä tehopistettä. Sotšin olympiaturnauksessa Ovetškin teki vaatimattomat tehopisteet 1+1.
Pelaajaprofiili

Käsistään taitava Ovetškin on suuresta koostaan huolimatta todella ketterä sekä nopea luistelija. Hänet tunnetaan räjähtävän nopeasta ja tarkasta rannelaukauksestaan. Ovetškin on ensisijaisesti maalintekijä, joskin hän kykenee myös rakentamaan maalintekotilanteita. Ovetškinilla on myös erittäin luja lyöntilaukaus, joka mahdollistaa hänen peluuttamisensa puolustajan paikalla ylivoimalla. Tammikuuhun 2022 mennessä hän oli laukonut NHL:n historian aikana keskimäärin enemmän kuin kukaan muu pelaaja ottelua kohden, kun huomioon otettiin pelaajat, jotka olivat pelanneet enemmän kuin yhden NHL-ottelun. Tuohon mennessä hän oli laukonut keskimäärin 4,78 kertaa jokaisessa pelaamassaan NHL-otteluissa.
Toisinaan Ovetškinilla on taipumusta myös vaisuun puolustuspelaamiseen, ja ajoittain hän on saanut osakseen melko kovaakin arvostelua kahden suunnan pelaamisestaan.
Maalintekijänä tunnettu Ovetškin on jäänyt vain yhdellä kaudella alle 30 maaliin, ja parhaimmillaan hän on tehnyt 65 maalia yhdessä kaudessa, kaudella 2007–2008. Lukema on 2000-luvun NHL-pelaajien paras saavutus.
Ovetškin tunnetaan ylivertaisena ja nopeana kiekollisena pelaajana, mutta kiekottomana hän käyttää myös otteita, joista hänelle on aiheutunut pelirangaistuksia. Ovetškinin kehon kestävyyttä hänen pelityylilleen on kyseenalaistettu, ja 2000-luvun ensimmäisellä vuosikymmenellä moni epäili hänen uransa loppuvan toistuviin vammautumisiin.
Nimi ja lempinimet

Ovetškinin nimi kirjoitetaan alkuperäisessä venäläisessä muodossaan Александр Овечкин, joka suoraan latinalaiseen kirjoitusasuun muunnettuna on Aleksandr Ovetškin. Englanninkielisissä maissa ja erityisesti NHL:ssä hänen sukunimestään suositaan kirjoitusasua Ovechkin. Hänen pelipaidassaan NHL:ssä ja maajoukkueessa nimi on kirjoitusasussa Ovechkin.
Ovetškin tunnetaan NHL:ssä myös yleisesti lempinimellä Alex. Tätä saatetaan käyttää myös virallisemmissa yhteyksissä, kuten urheiluselostuksissa ja -tilastoissa. Paljon pisteitä tekevänä jääkiekkoilijana hän on myös saanut kannattajiltaan lempinimen ”Aleksanteri Suuri” (engl. Alexander the Great). Häntä myös kutsutaan Pohjois-Amerikassa usein nimillä Ovie tai Ovi.
Yksityiselämä > Perhe

Ovetškin tulee urheilullisesta perheestä: hänen äitinsä, Tatjana voitti olympiakultaa koripallossa Montrealissa vuonna 1976 ja Moskovassa vuonna 1980. Ovetškinin äidin sukujuuret ovat osittain mordvalaiset, joka on suomensukuinen kansa. Julkisuudessa on arvuuteltu, kuuluuko hän ersäläisiin vai mokšalaisiin, jotka ovat kaksi merkittävintä mordvalaisryhmää. Isä Mihail taas pelasi jalkapalloa Moskovan Dynamossa.
Ovetškinin isoveli Sergei kuoli auto-onnettomuudessa Ovetškinin ollessa kymmenvuotias. Ovetškinin joukkueella oli veljensä kuolinpäivänä ottelu, jota hän ei kuitenkaan jättänyt väliin, koska hänen vanhempansa kehottivat häntä pelaamaan tapahtuneesta huolimatta. Ovetškin ei ole vielä aikuisiälläkään halukas puhumaan veljensä kuolemasta medialle toistuvista kyselyistä huolimatta. Hänellä on myös toinen veli, Mihail.lähde?
Ovetškin seurusteli venäläisen tennispelaaja Marija Kirilenkon kanssa, mutta he erosivat kesällä 2014.
Ovetškin meni heinäkuussa 2016 naimisiin venäläismalli Anastasia Šubskajan kanssa.
Yksityiselämä > Politiikka

Ovetškin tunnetaan läheisistä väleistään Venäjän presidentti Vladimir Putiniin. Ovetškin on muun muassa järjestänyt maailmanmestaruuden voittaneelle Venäjän maajoukkueelle Putinilta Mercedes-Benz GL -autot palkkioksi maailmanmestaruudesta.
Tilastot > Kansainvälinen ura

| Vuosi | Turnaus | O | M | S | P | RM |
| --- | --- | --- | --- | --- | --- | --- |
| 2002 | 18-v. MM-kisat | 8 | 14 | 4 | 18 | 0 |
| 2003 | 18-v. MM-kisat | 6 | 9 | 4 | 13 | 6 |
| 2003 | 20-v. MM-kisat | 6 | 6 | 1 | 7 | 4 |
| 2004 | 20-v. MM-kisat | 6 | 5 | 2 | 7 | 25 |
| 2004 | MM-kisat | 6 | 1 | 1 | 2 | 0 |
| 2004 | World Cup | 2 | 1 | 0 | 1 | 0 |
| 2005 | 20-v. MM-kisat | 6 | 7 | 4 | 11 | 4 |
| 2005 | MM-kisat | 8 | 5 | 3 | 8 | 4 |
| 2006 | Olympialaiset | 8 | 5 | 0 | 5 | 8 |
| 2006 | MM-kisat | 7 | 6 | 3 | 9 | 6 |
| 2007 | MM-kisat | 8 | 1 | 2 | 3 | 29 |
| 2008 | MM-kisat | 9 | 6 | 6 | 12 | 8 |
| 2010 | Olympialaiset | 4 | 2 | 2 | 4 | 2 |
| 2010 | MM-kisat | 9 | 5 | 1 | 6 | 4 |
| 2011 | MM-kisat | 5 | 0 | 0 | 0 | 4 |
| 2012 | MM-kisat | 3 | 2 | 2 | 4 | 2 |
| 2013 | MM-kisat | 1 | 1 | 1 | 2 | 0 |
| 2014 | MM-kisat | 8 | 4 | 7 | 11 | 8 |
| 2014 | Olympialaiset | 5 | 1 | 1 | 2 | 0 |
| 2015 | MM-kisat | 2 | 1 | 1 | 2 | 0 |
| 2016 | MM-kisat | 6 | 1 | 1 | 2 | 2 |
| 2016 | Maailman Cup | 4 | 1 | 2 | 3 | 6 |
| 2019 | MM-kisat | 10 | 2 | 1 | 3 | 2 |
Saavutuksia

MM-kulta 2008, 2012 ja 2014
Calder Trophy: 2006
Maurice ”Rocket” Richard Trophy: 2008, 2009, 2013, 2014, 2015, 2016, 2018, 2019 ja 2020 ainut pelaaja, joka on voittanut Maurice ”Rocket” Richard Trophyn yhdeksän kertaa
Hart Trophy: 2008, 2009 ja 2013
Art Ross Trophy: 2008
Lester B. Pearson Award/Ted Lindsay Award: 2008, 2009 ja 2010
NHL:n ykköstähtikentällisessä seitsemän kertaa: 2006, 2007, 2008, 2009, 2010, 2013 ja 2015
NHL:n tulokastähtikentällisessä 2006
NHL:n tähdistöottelussa 2007, 2008, 2009 ja 2010
Olympialaisten tähdistökentällisessä: Torino 2006
MM-kisojen All Stars -valinta 2006,2008
11 hattutemppua runkosarjassa, 1 hattutemppu pudotuspeleissä (Tilanne kaudella 2012–2013)
5 hattutemppua MM-tasolla
Gagarin Cup: 2013
Stanley Cup 2018
Conn Smythe Trophy 2018
Tähtipelaajille poikkeuksellisesti Ovetškinin pelipaikka vaihtui vasemmalta laidalta oikeaan laitaan työsulun lyhentämällä kaudella 2012–2013. Sen aikana hän pelasi oikeana laitahyökkääjänä 44 ottelua 48:sta ja teki 23 viimeisessä runkosarjaottelussaan 23 maalia. Kauden päätteeksi Ovetškin voitti Hart Memorial Trophyn. Seurauksena pelipaikan muutoksesta ja tähdistökentällisten äänestysjärjestelmässä ilmenneestä virheestä Ovetškin valittiin historiallisesti sekä NHL:n ykköstähtikentällisen oikeaksi laitahyökkääjäksi että kakkostähtikentällisen vasemmaksi laitahyökkääjäksi.
Ovetškin teki NHL-uransa 600. maalin 990 ottelussa. Tehtyään 600. maalinsa Ovetškinista tuli NHL-historian neljäs pelaaja, joka teki 600 maalia alle tuhannessa ottelussa, edellään vain Wayne Gretzky (718 ottelua), Mario Lemieux (719 ottelua) ja Brett Hull (900 ottelua).
Ennätyksiä > NHL-ennätykset

Ensimmäinen pelaaja, joka on voittanut Maurice ”Rocket” Richard Trophyn, Hart Trophyn, Art Ross Trophyn ja Lester B. Pearson Awardin samana vuonna (vuonna 2008)
Vasemman laitahyökkääjän yhden kauden maaliennätys – 65 (2007–2008)
Vasemman laitahyökkääjän piste-ennätys tulokaskaudella – 106 (2005–2006)
Vasemman laitahyökkääjän yhden kauden laukomisennätys – 528 (2008–2009)
Venäjällä syntyneiden pelaajien tulokaskauden piste-ennätys – 106 (2005–2006)
Yhden kauden laukausennätys tulokkaana – 425 (2005–2006)
NHL:n ykkösvarauksen pisin pisteputki ensimmäisen NHL-kauden alusta – 8 peliä (2005–2006)
Eniten jatkoaikamaaleja – 25 (helmikuuhun 2020 mennessä)
Nopein jatkoaikamaali – 6 sekuntia. Ovetškin jakaa ennätyksen Mats Sundinin ja David Legwandin kanssa.
Eniten ylivoimamaaleja – 275 (1. tammikuuta 2022 mennessä)
Ennätyksiä > Washington Capitalsin seuraennätykset

Eniten yli 50 maalin kausia – 6 (2005–2006, 2007–2008, 2008–2009, 2009–2010, 2013–2014, 2014–2015)
Eniten laukauksia yhdellä kaudella – 528 (2008–2009)
Eniten maaleja yhdellä kaudella – 65 (2007–2008)
Eniten ylivoimamaaleja yhdellä kaudella – 25 (2014–2015)
Eniten jatkoaikamaaleja uralla – 7
Eniten rangaistuslaukausmaaleja uralla – 6 (tilanne 17. tammikuuta 2010)
Eniten maaleja tulokaskaudella – 52 (2005–2006)
Eniten pisteitä tulokaskaudella – 106 (2005–2006)
Pisin pisteputki tulokaskaudella – 11 peliä (2005–2006)
Pisin pisteputki ensimmäisen NHL-kauden alusta – 8 peliä (2005–2006)
Pisin maaliputki tulokaskaudella – 7 peliä (2005–2006)
Say You Do

| ”Say You Do” Sigala ft>  Imani Williams & DJ Fresh |
| --- | --- | --- |

Singlen tiedot
 Albumilta: Brighter Days
 Julkaistu: 18. maaliskuuta 2016
 Formaatti: digitaalinen lataus
 Tyylilaji: trooppinen house, drum and bass
 Kesto: 03.22
 Levy-yhtiö: Ministry of Sound
Sigalan muut singlet
| ”Sweet Lovin'” 2015 | ”Say You Do” 2016 | ”Give Me Your Love” 2016 |
DJ Freshin muut julkaisut
| ”How Love Begins” 2016 | ”Say You Do” 2016 | ”Bang Bang” 2016 |
Say You Do on brittiläismuusikko Sigalan kappale, jolla vierailevat myös brittiläisartisti Imani Williams sekä brittiläinen drum and bass-muusikko DJ Fresh. Sen julkaisi Ministry of Sound Sigalan Brighter Days-debyyttistudioalbumin kolmantena singlenä 18. maaliskuuta 2016. Kappale sisältää mukaelman Mariah Careyn kappaleesta "Always Be My Baby". "Say You Do" on ollut julkaisunsa jälkeen myyntimenestys Britanniassa ja Skotlannissa, joissa se on päässyt singlelistan viiden parhaan joukkoon. Britanniassa kappale on saavuttanut kultalevyrajan 400 000 myydyllä kopiolla.
Kappaleelle on toteutettu myös musiikkivideo, joka julkaistiin videopalvelu YouTubessa 5. helmikuuta 2016. Jamaikan Port Antoniossa kuvatulla videolla esiintyy kaikista kolmesta esiintyjästä vain Imani.
Käännös suomeksi
Léroksen linna

| Léroksen linna> Κάστρο Λέρου |
| --- | --- |
 Léroksen linna.
Sijainti:  Pantéli, Léros, Etelä-Egean saaret, Kreikka
Koordinaatit:  37°09′22″N, 26°51′34″E
Rakennustyyppi:  linna
Valmistumisvuosi:  900–1000-luku
 
Lisää rakennusartikkeleitaArkkitehtuurin teemasivulla
Léroksen linna (kreik. Κάστρο Λέρου, Kástro Lérou) eli Pantélin linna (Κάστρο Παντελίου, Kástro Pantelíou) eli Neitsyt Marian linna (Κάστρο Παναγιάς, Kástro Panagías) on linna Léroksen saarella Kreikassa. Se sijaitsee Agía Marínan ja Pantélin kylien välillä.
Historia

Léroksen linna rakennettiin alun perin bysanttilaisella kaudella 900- tai 1000-luvulla. Varmuudella se on ollut olemassa viimeistään vuonna 1087, jolloin se mainitaan keisari Aleksios I Komnenoksen kultaisessa bullassa. 1200-luvulla linna siirtyi genovalaisille ja vuonna 1304 johanniittain ritarikunnalle. Vuosina 1436–1453 linnaa hallitsi venetsialainen johanniitta Fantino Querini, jonka aikana linnaa vahvistettiin osmaniturkkilaisia vastaan. Osmanit hyökkäsivät sinne vuosina 1455, 1457, 1460, 1477, 1502, 1505 ja 1508. Vuonna 1495 linna annettiin toistuvien hyökkäysten vuoksi suoraan ritarikunnan suurmestarin alaisuuteen.
Osmanien vallattua Ródoksen vuoden 1522 piirityksen seurauksena Léros siirtyi samalla sopimuksella osmaneille. Leonardo Foscolon johtamat venetsialaiset valtasivat linnan lyhyeksi ajaksi vuonna 1648 ja hävittivät sitä, mutta turkkilaiset saivat sen pian takaisin. Linna oli sotilaskäytössä edelleen vuonna 1912 alkaneen italialaisvallan aikana, jolloin siellä oli parakki ja vartioasema. Linna kärsi vaurioita saksalaisten pommittaessa saarta marraskuussa 1943. Kreikan puolustusvoimilla oli toimintaa linnassa 1990-luvulle saakka. Tämän jälkeen linna kunnostettiin, mikä valmistui vuonna 2005.
Rakennelma

Linna sijaitsee Pítyoksen (myös Pitýki, Apitýki) kukkulalla Léroksen koillisosassa noin 154 metrin korkeudessa merenpinnasta laskettuna. Sijaintipaikastaan se hallitsi saaren satamia sekä saarta ympäröinyttä merialuetta mukaan lukien saaren ja Vähän-Aasian rannikon välinen salmi.
Linnan pinta-ala on noin hehtaarin verran. Sitä ympäröivät kolmitasoiset, samankeskiset muurit, lukuun ottamatta kohtia, joissa kukkulan luonnonkalliot tarjoavat jo tarpeeksi suojaa. Linnan vanhin osa on sen korkeimmalla oleva keskiosa. Uloin muuri on johanniittain rakentama, ja siinä on bastioneja. Huomattavin on lounaiskulman bastioni.
Linnan keskiosassa on holvikattoinen kirkko, joka tunnetaan nimellä Fragkoklisiá (”Frankkien kirkko”). Linnan länsilaidalla on vuonna 1669 rakennettu ja vuoteen 1719 mennessä laajennettu Neitsyt Marian (Panagía) kirkko. Lisäksi linnassa on useita muita kirkkoja, muun muassa Pyhän kolminaisuuden (Agía Triáda) kirkko. Linnan alueella toimii myös kirkollinen museo.
Aiheesta muualla

Kuvia tai muita tiedostoja aiheesta Léroksen linna Wikimedia Commonsissa
Léroksen linnan muureja.
Näkymä linnasta.
Skrolsvikin kappeli

| Skrolsvikin kappeli Skrolsvik kapell |
| --- | --- |
Sijainti:  Senja, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1924
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Skrolsvikin kappeli (norj. Skrolsvik kapell) on Senjan kunnassa Norjassa sijaitseva puinen pitkäkirkko vuodelta 1924.
Aiheesta muualla

Kuvia tai muita tiedostoja aiheesta Skrolsvikin kappeli Wikimedia Commonsissa
Reindalenin kappeli

| Reindalenin kappeli Reindalen kapell |
| --- | --- |
Sijainti:  Senja, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1983
Suunnittelija:  Ottar Holtermann
Materiaali:  puu
Istumapaikkoja:  90
Lisää rakennusartikkeleitaArkkitehtuurin teemasivulla
Reindalenin kappeli (norj. Reindalen kapell) on Senjan kunnassa Norjassa sijaitseva puinen pitkäkirkko vuodelta 1983.
Aiheesta muualla

Kuvia tai muita tiedostoja aiheesta Reindalenin kappeli Wikimedia Commonsissa
Faksi

Olivetti OFX1000 -telekopiokone.
Philips-merkkinen telekopiokone puhelimella.
Faksi eli telefaksi on tietoliikenneteknologia, jota käytetään välittämään kopioita fyysisistä dokumenteista matkojen päähän puhelinverkon välityksellä. Tällainen lähetetty viesti kulkee myös nimellä telekopio (kaukojäljennös) ja viestin lähettämiseen käytetty laite voi olla telekopioija, telekopiolaite tai telekopiokone. Sana tele on kreikkaa ja tarkoittaa kaukaista, etäistä, matkojen päässä olevaa. Faksi puolestaan on lyhenne sanasta faksimile, latinan fac simile eli tehdä samanlainen, joka tarkoittaa näköispainosta eli tarkkaa jäljennöstä, ja viittaa alun perin kirjoihin. Muissa kielissä sana faksi esiintyy usein muodossa fax tai telefax.
Toiminta

Telekopiokone on oikea sana kuvaamaan faksin toimintaa, sillä faksaus yhdistää skannerin eli kuvanlukijan, modeemin ja printterin eli tulostimen yhteen monitoimilaitteeseen. Sekä lähettäjällä että vastaanottajalla täytyy luonnollisesti molemmilla olla oma laitteensa, jotta lähetystapahtuma voi toimia. Faksia lähetettäessä lähettäjän kuvanlukija lukee alkuperäisen fyysisen dokumentin ja muuttaa sen digitaaliseksi kuvaksi, modeemi lähettää kuvan sähkösignaaleina puhelinverkkoa pitkin, ja vastaanottajan tulostin toisessa päässä tulostaa näiden signaalien perusteella kaksoiskappaleen alkuperäisestä dokumentista.
Monipuolisemmat faksilaitteet voidaan kytkeä tietokoneeseen, jolloin ne voivat toimia suoraan tietokoneen skannerina ja tulostimena, joko siirtäen dokumentteja kuvina paperilta tietokoneen muistiin tai vastaavasti tulostaen tietokoneen muistissa olevaa tietoa paperille. Tällainen faksi voi myös korvata kopiokoneen.
Historiaa

Faksi keksittiin jo vuonna 1843, kun sähkeen välityksellä toimivalle kopioijalle haettiin patentti. Seuraavina vuosikymmeninä, siis jo paljon ennen puhelimen keksimistä, faksia kehitettiin edelleen, muttei otettu käytäntöön. 1920-luvulla kehitettiin radion välityksellä toimivat faksit sekä ensimmäiset varsinaiset nykyaikaista faksia muistuttavat kojeet. Ensimmäinen puhelinverkkoon liitetty nykymuotoinen telefax otettiin käyttöön Yhdysvalloissa vuonna 1964.
Faksi tuli yleiseen käyttöön vasta 1970-luvulla, kun tietoliikenneteknologian kustannukset olivat laskeneet riittävän alhaiselle tasolle. Aluksi se saavutti suuren suosion Japanissa, paljolti koska japanin kielen monimutkaisia kirjoitusjärjestelmiä, etenkin kanjia, oli nyt helppoa siirtää paperille kirjoitettuna matkojenkin päähän. Faksiteknologian halventuessa seuraavan kymmenen vuoden aikana se saavutti suosion myös länsimaissa, ja vuoden 1985 tienoilla faksit olivat hyvin yleisiä kaikissa teollisuusmaissa. Tämä oli niin kutsuttua faksin kulta-aikaa.
Faksi oli erityisen suosittu yrityksissä, mutta monet yksityisetkin henkilöt hyödynsivät sitä viestinnässään. Faksilaitteiden yleisyys antoi mainostajille ja suurpostittajille uuden keinon lähestyä yleisöä. Mainostajat jotka tapaavat lähettää mainospostia tavallisen postin mukana, pystyivät nyt lähettämään sitä suoraan yritysten ja yksityisten ihmisten fakseihin. Tämä herätti valtavasti närkästystä, sillä faksista tulevat mainokset tulostuvat tietenkin vastaanottajan paperille, ja näin mainostamisen kohde joutui maksamaan saamistaan mainoksista. Tämä markkinoinnin keino tuomittiin yleisesti. Kyseessä oli eräs muoto roskapostista, nykyään sitä vastaa spam sähköpostissa.
Nykytilanne

1990-luvulla tietokoneiden ja niiden sovellusten yleistyessä yritykset alkoivat ottaa käyttöön sisäverkkoja ja faksaamisen tarve väheni. Kun sitten Internet tuli tavallisen kansan käyttöön, se antoi monipuoliset mahdollisuudet siirtää tietoa ja dokumentteja tarvittaessa kokonaan paperittomasti. Faksin käyttö on tämän jälkeen vähentynyt huomattavasti, ja vaikka useilla yrityksillä onkin edelleen käytössään faksausmahdollisuus, teknologia on jo enimmäkseen jäänyt syrjään.
Aiheesta muualla

Kuvia tai muita tiedostoja aiheesta Faksi Wikimedia Commonsissa
Morena

| Morena |
| --- | --- |
 Elokuvan juliste, Elina Katainen 1986.
Ohjaaja:  Anssi Mänttäri
Käsikirjoittaja:  Anssi Mänttäri
Tuottaja:  Anssi Mänttäri
Kuvaaja:  Heikki Katajisto
Leikkaaja:  Raija Talvio
Pääosat:  Anssi Mänttäri Caroline Krüger Claes Andersson Dan van Husen
Valmistustiedot
Valmistusmaa:  Suomi
Tuotantoyhtiö:  Reppufilmi Oy
Ensi-ilta:  1986
Kesto:  65 min
Alkuperäiskieli:  suomi
Aiheesta muualla
IMDb
Elonet
AllMovie
Infobox OKNimi-testi OK: 
Morena on Anssi Mänttärin ohjaama elokuva vuodelta 1986.
Elokuva kertoo Berliinissä itseään etsivästä suomalaismiehestä, joka kiertelee ravintoloita ja ihastuu tarjoilija Morenaan.
Aikalaiskritiikki oli varovaisen kiittävää. Toisaalta elokuvaa pidetään Mänttärin tärkeänä työnä, joka on sympaattinen, persoonallinen, sopivasti sekopäinen, ja sen vihjaileva kuvakieli on Mänttärin siihenastisesta parasta. Toisaalta kuitenkin todetaan, että se on auttamattoman kotikutoinen,  harrastelijamainen elokuva tyylikkäässä paketissa. Myöhempi kriitikko vertaa elokuvaa omakustaneena julkaistavaan kepeään mietekokoelmaan, jonka julkaisuperustana on suuri sanomisen tarve.